**Szeptember 14.**

**19:00 Hencida Táncház**

Párbeszéd Háza

1085 Budapest, Horánszky utca 20.

A Hencida néptáncegyüttes tagjainak célja, hogy felfedezzék és megéljék népi hagyományaink, kultúránk kincseit. Minél szélesebb körben szeretnék megismertetni szűkebb és tágabb környezetükkel ezeket az értékeket, ezért szervezik moldvai és vonós táncházaikat, amelyre fiatalt és időst is szeretettel várnak.

**Szeptember 15.**

**19:00 Áramlás - Aqua Sacra**

Városmajori Jézus Szíve Templom

1122 Budapest, Csaba utca 5.

Az élő vizek folyamainak és a lélek szerepének interpretálása egy összművészeti produkció keretében, a kortárs magyar zene, tánc és színház eszközeivel. „A víz körbejárja a földet, átáramlik a testünkön, és szétterjed a világ minden részén.” A víz az éltető, a megtisztító forrás, amely a kezdet és a vég, amely a születést, újjáalakulást fejez ki. Alkotók: Góbi Rita, Kökény Lilla, Pethő Kincső, Bicskey Lukács, Dóczy Péter

**Szeptember 19.**

**19:00 Költő a kegyelem árnyékában - Hommage á Paul Claudel**

Magyar Nemzeti Galéria

1014 Budapest, Szent György tér 2.

Az előadásban a költő maga is megjelenik, a Férfi küzdelmét, harcát mutatja meg, az örök vívódást önmagával a Múzsa és a Kegyelem között, avagy még inkább a Kegyelem Múzsájával. Paul Claudel írása alapján összeálította és rendezte: Dóczy Péter Fordította: Szabó Ferenc SJ Az előadás az Ars Sacra Alapítvány, a Szín-Dó- Art Kft. és a Veszprémi Petőfi Színház közös produkciója

**19:30 Játszd újra, Noé!**

Bethlen Téri Színház

1071 Budapest, Bethlen Gábor tér 3.

„Ha Noénak nehéz dolga volt a bibliai időkben, még nehezebb dolga lenne ma, Magyarországon. Mindenki gyanakszik, a tetterőt gúzsba köti a bürokrácia és az utunkba kerülőről sok esetben nem tudjuk eldönteni, hogy embertársunkat tisztelhetjük benne, vagy most szökött a bárkáról.” Kövesdi Miklós Gábor humorista idén Játszd újra, Noé! című tematikus stand up estje ősbemutatójával várja a vallási témákra és intellektuális humorra nyitott közönséget.

**Szeptember 21.**

**19:15 Biblia élőben a Meglepetés Színház társulatával**

Budai Ciszterci Szent Imre Plébánia

1114 Budapest, Himfy utca 9.

A Biblia személyesen szólít meg bennünket. Történetei és szereplői archetipikusak, ezért minden kor érintve érzi magát, benne fellelhetők saját kérdések, kétségek, válaszok, tanúságtételek. Ebben a színházban úgy játsszák az Ó- és Újszövetséget, hogy a néző kéri a történetet és választ szereplőket, sajátja lesz, amit lát, hall, átél. Sodró dinamikáját a közönség és a rögtönző színészek alakítják egy játékvezető segítségével.

**Szeptember 22.**

**21:00 Fabula patris**

Szegedi Fogadalmi Templom altemploma

6720 Szeged, Dóm tér

A FABULA PATRIS egy misztériumjáték atyaság és fiúság témájában. Mozdulatok, hangok, montázsszövegek segítségével próbáljuk meg benne kifejezni az apai erély, szabályszerűség, konzervativizmus és a fiúi lázadás, szabadságvágy, az ősi elleni tiltakozás szembesülését és feszültségét. A játék - mely alapvetően az Ábrahám-Izsák viszony bibliai motívumaira épül - egyszerre akar teológiai megközelítést és profán provokációt adni a témához.